## Pravilnik o mjerilima i načinu raspodjele dopusnica za međunarodni slobodni prijevoz tereta

### NN 95/2000 (28.9.2000.), Pravilnik o mjerilima i načinu raspodjele dopusnica za međunarodni slobodni prijevoz tereta

# MINISTARSTVO POMORSTVA, PROMETA I VEZA

1882

Na teme­lju članka 68. stavka 4. Zakona o prijevozu u cestovnom prometu
(»Narodne novine«, br. 36/98), ministar pomorstva, prometa i veza donosi

## PRAVILNIK

### O MJERILIMA I NAČINU RASPODJELE DOPUSNICA ZA MEĐUNARODNI SLOBODNI PRIJEVOZ TERETA

OPĆE ODREDBE

Članak 1.

Ovim Pravilnikom propisuje se postupak, način i mjerila za raspodjelu
stranih dopusnica za međunarodni cestovni prijevoz tereta (u da­lj­njem tekstu:
dopusnica), način korište­nja i vraća­nja dopusnica, te prava i obveze
korisnika dopusnica.

Članak 2.

Pojedini izrazi u smislu
ovoga Pravilnika imaju s­ljedeće znače­nje:

1. *Dopusnica* je
isprava na teme­lju koje je dopušteno obav­lja­nje mađunarodnog slobodnog
prijevoza tereta.

2. *Pojedinačna dopusnica* je dopusnica na teme­lju koje je do­pu­šteno
obav­lja­nje jedne vož­nje u odlasku i jedne vož­nje u pov­ratku.

3. *Vremenska dopusnica* je dopusnica na teme­lju koje je do­pušteno
obav­lja­nje neograničenog broja vož­nji u odlasku i povrat­ku, u određenom
vremenskom razdob­lju (mjesečno, tromje­sečno, godiš­nje i sl.).

4. *CEMT dopusnica* je dopusnica na teme­lju koje je do­pušteno
obav­lja­nje međunarodnog prijevoza tereta između drža­va članica CEMT-a, te
tranzita preko ­njihovog teritorija. Na teme­lju CEMT dopusnice dopušteno je
obav­lja­nje neograničenog broja vož­nji u određenom vremenskom razdob­lju
(godini, mjesecu), a oprem­ljena je pripadajućim dnevnikom putova­nja.

5. *Kritična dopusnica* je dopusnica na teme­lju koje je do­pu­šteno
obav­lja­nje prijevoza za ili u tranzitu preko teritorija države, za koju se na
teme­lju praće­nja u određenom vremenskom razdob­lju utvrdi, da je broj razmije­njenih
dopusnica ma­nji od potreba za prijevozom.

Članak 3.

Dopusnica se izdaje prijevozniku ako ima odobre­nje (licencu)  za obav­lja­nje međunarodnog cestovnog
prijevoza tereta i ako ispu­njava uvjete propisane ovim Pravilnikom.

Članak 4.

Raspodjela dopusnica domaćim prijevoznicima obav­lja se u Ministarstvu
pomorstva, prometa i veza.

Članak 5.

Prijevoznik preuzima pojedinačne
dopusnice za razdob­lje od dva mjeseca.

Prilikom zaduže­nja novih
dopusnica, prijevoznik je dužan, razdužiti najma­nje 80% dopusnica iz
prethodnog dvomjesečnog razdob­lja i 100% dopusnica iz ranijih razdob­lja.

Pri razduže­nju dopusnica,
prijevoznik je dužan priložiti CMR teretni list.

Članak 6.

Za praće­nje načina korište­nja
i raspodjele svih dopusnica, ministar pomorstva prometa i veza imenuje
Povjerenstvo za me­đu­narodni teretni promet (u da­lj­njem tekstu:
Povjerenstvo).

Povjerenstvo, na teme­lju praće­nja
korište­nja dopusnica, donosi Odluku o utvrđiva­nju kritičnih dopusnica.

Povjerenstvo, na teme­lju
mjerila iz ovog Pravilnika i izvješća o korište­nju dopusnica u prethodnom
razdob­lju, do kraja tekuće godine, utvrđuje pripadajući godiš­nji kontingent
kritičnih dopusnica za s­ljedeću godinu, za svakog prijevoznika pojedinačno.

Povjerenstvo iz stavka 1.
ovoga članka, donosi odluku o raspodjeli vremenskih i CEMT dopusnica.

Članak 7.

Raspodjela kritičnih, vremenskih i CEMT dopusnica, obav­lja se na teme­lju
pismenog zahtjeva prijevoznika.

Uz zahtjev za dodjelu dopusnica iz stavka 1. ovoga članka, prije­voznik
je dužan priložiti izvješće o korište­nju dopusnica za koje podnosi zahtjev i
to: za razdob­lje siječa­nj–listopad tekuće go­dine.

U izvješću treba navesti podatke po državama o broju i vrsti zaduženih
dopusnica, broju iskorištenih dopusnica, broju iskoriš­tenih dopusnica u oba
smjera, re­gistarskoj oznaci vučnog i prik­lju­čnog vozila kojim je obav­ljen
prijevoz uz dopusnicu.

Izvješće mora biti potpisano od strane osobe odgovorne za prijevoz.

Članak 8.

Prijevoznik ne smije dopusnicu ustupiti drugom prijevozniku.

POJEDINAČNE DOPUSNICE

Članak 9.

Pojedinačne dopusnice iz
redovnog kontingenta, izdaju se u skladu s iskazanim potrebama prijevoznika
prema:

1. broju motornih vozila za
koje je prijevoznik dobio odobre­nje,

2. broju iskorištenih
dopusnica u prethodnoj godini ili određenom razdob­lju tekuće godine.

KRITIČNE DOPUSNICE

Članak 10.

Osnovna mjerila za
raspodjelu kritičnih dopusnica su:

1. prijevozni
kapaciteti i struktura voznog parka prijevoznika,

2. broj iskorištenih dopus­nica u prethodnom
razdob­lju,

3. korište­nje vlaka za prijevoz teretnih
vozila (uprtni vlak).

Mjerila iz stavka 1. ovoga članka, imaju
podjednak utjecaj za utvrđiva­nje pripadajuće­g broja dopusnica.

Zabra­njeno je korište­nje kritičnih dopusnica
za vozila do 12 tona nosivosti.

Za svaku vrstu kritičnih dopusnica utvrđuje se
pričuva, koja iznosi najma­nje 3% od ukupnog broja dopusnica, odnosno vrste, te
služi u izvanrednim okolnostima kao što su sezonski utjecaji, promjene na tržištu
usluga prijevoza i sl.

U slučaju potrebe Povjerenstvo iz članka 7.
ovoga Pravilnika, može propisati i dodatna mjerila za raspodjelu kritičnih
dopusnica.

VREMENSKE DOPUSNICE

Članak 11.

Vremenske dopusnice izdaju se
krajem godine za narednu godinu, prijevoznicima koji imaju:

1. zak­ljučen ugovor o kontinuiranom prijevozu za i iz zem­lje za koju
važi dopusnica,

2. odgovarajuće kapacitete i strukturu voznog parka,

3. odgovarajuću iskorištenost dopusnica za određenu zem­lju u prethodnom
razdob­lju.

U slučaju potrebe,
Povjerenstvo iz članka 7. ovoga Pravilnika, može propisati i dodatna mjerila za
raspodjelu vremenskih dopusnica.

CEMT DOPUSNICE

Članak 12.

Za dodjelu CEMT dopusnica koje vrijede na teritoriju Austrije, a ne
vrijede na teritoriju Italije, prijevoznik mora imati:

– najma­nje tri »zelenija i sigurnija« (EURO II) vozila po dopusnici.

Za dodjelu CEMT dopusnica koje vrijede na teritoriju Italije, a ne
vrijede na teritoriju Austrije, prijevoznik mora imati:

– najma­nje jedno »zelenije i
sigurnije« vozilo (EURO II) po dopusnici.

Za dodjelu CEMT dopusnica
koje ne vrijede u Austriji i ne vrijede u Italiji prijevoznik mora imati:

– najma­nje jedno »zeleno«
ili »zelenije i sigurnije« (EURO I ili EURO II) vozilo po dopusnici,

– ugovor o prijevozu za i iz
trećih država članica CEMT-a, bez Italije i Austrije.

Prednost pri dobiva­nju CEMT
dopusnica imaju prijevoznici koji su uspješno koristili CEMT dopusnice u
prethodnom razdob­lju i koji udovo­ljavaju propisanim mjerilima.

Povjerenstvo može, u slučaju
potrebe, propisati i dodatna mjerila za raspodjelu svih vrsta CEMT dopusnica.

Članak 13.

Raspodjela vremenskih i CEMT
dopusnica obav­lja se u Ministarstvu pomorstva, prometa i veza, krajem godine
za narednu godinu.

Visinu naknade za izdava­nje
dopusnica iz stavka 1. ovoga članka utvrđuje ministar.

Naknada iz stavka 2. ovoga članka
prihod je državnog proračuna.

Članak 14.

CEMT dopusnica može biti povučena
ili oduzeta u s­ljedećim slučajevima:

– ozbi­ljnog ili ponov­ljenog
krše­nja propisa,

– nedovo­­­­ljnog korište­­­­nja,

– korište­­­­nja dopusnice
samo za bilateralne prijevoze.

Članak 15.

Smatra se da je prijevoznik
zlouporabio dopusnicu ako:

1. dopusnicu ne popuni
pravilno i točno,

2. dopusnicu ne koristi u
skladu s ­­­­njenom namjenom ili ako je ustupi drugom korisniku,

3. dopusnicu ne vrati u roku
propisnom člankom 5. stavkom 2. ovoga Pravilnika,

4. uz vraćenu dopusnicu ne
priloži CMR teretne listove,

5. ne vrati oduzetu vremensku
dopusnicu u roku deset dana od dana primitka obavijesti o oduzima­­­­nju,

6. ne vrati oduzetu CEMT
dopusnicu u roku deset dana od dana primitka obavijesti o oduzima­­­­nju.

Prijevozniku koji je izvršio
zlouporabu iz točke 1. i 4. stavka 1. ovoga članka, neće se izdavati one
dopusnice za koje je zlouporaba dokazana u traja­­­­nju od dva mjeseca, a u
ponov­­­­ljenom slučaju, dopusnice se neće izdavati šest mjeseci.

Prijevozniku koji je izvršio
zlouporabu dopusnice iz točke 2. i 3. stavka 1. ovoga članka, neće se izdavati
one dopusnice za koje je zlouporaba dokazana u traja­­­­nju od šest mjeseci, a
u ponov­­­­ljenom slučaju, dopusnice se neće izdavati dvanaest mjeseci.

Prijevoznik koji je izvršio
zlouporabu iz točke 2. ili 5. stavka 1. ovoga članka gubi pravo na dobiva­­­­nje
vremenske dopusnice za s­­­­ljedeću godinu.

Prijevoznik koji je izvršio
zlouporabu iz točke 2. ili 6. stavka 1. ovoga članka gubi pravo na dobiva­­­­nje
CEMT dopusnice za s­­­­lje­deću godinu.

Članak 16.

Mjere propisane u članku 15.
ovoga Pravilnika izriče ministar pomorstva, prometa i veza.

Članak 17.

Stupa­­­­njem na snagu ovoga
Pravilnika, prestaje važiti Pravilnik o mjerilima i načinu raspodjele dopusnica
za međunarodni slobodni prijevoz tereta (»Narodne novine«, br. 159/98).

Članak 18.

Ovaj Pravilnik stupa na snagu
osmog dana od dana objave u »Narodnim novinama«.

Klasa:
011-01/00-02/34
Urbroj: 530-01-00-1
Zagreb, 20. rujna 2000.

Ministar
pomorstva, prometa i veza
**mr. sc. Alojz Tušek,** v. r.

if !supportEmptyParas endif

Pravilnik, NN 95/2000-1882